অনুষ্ঠানের শেষপর্বে প্রবাসীরা বিভিন্ন ধরনের বাদ্যযন্ত্র , গান, নৃত্য আর আবৃত্তি পরিবেশন করে। ইন্ডিয়ান স্কুল অফ ড্যান্স এন্ড মিউজিক এর ছাত্রীরা নৃত্য পরিবেশনা করে। অত্যন্ত সুন্দর ও পরিকল্পিত অনুষ্ঠানসূচী উপস্থিত সকলকে মুগ্ধ করেছে। সাসকাটুনের এই গরমে বাঙ্গালীদের মিলনমেলায় সিঙ্গারা, পেয়াজু, জিলাপি আর ঝাল মুড়ির মত মুখরোচক খাবারের পাশাপাশি ছিল ৫০/৫০ লটারি। অনুষ্ঠান শেষে তৃপ্তির ঢেকুর তুলে সবাই ঘড়ে ফিরেছে। সাসকাটুন বাংলা উৎসব হাটি হাটি পা পা করে আট বছরে পা দিল। শংকর দাসের অনুপ্রেরণায় বাংলা ভাষা আর বাংলা সংস্কৃতিকে বিদেশের মাটিতে বিকশিত করার যে যাত্রা শুরু হয়েছিল ২০১০ সালে আজ তা দৃশ্যমান। প্রচারবিমুখ এই মানুষটি আজও নিরবিচ্ছিন্নভাবে কাজ করে চলেছেন। শংকর দাস উপস্থিথ সকলকে এবং ভলান্টিয়ারবৃন্দকে বাংলা উৎসবের পক্ষ থেকে আন্তরিক অভিনন্দন ও শুভেচ্ছা জানিয়ে অনুষ্ঠানের সমাপ্তি টানেন।বিজ্ঞপ্তি।